Alkhornet

Alkhornet er et fjell på Spitsbergen på Svalbard. Alkhornet er 428 moh. og ligger på det sørøstligste delen av Protektorfjellet, på sørsiden av Oscar II Land.

Alkhornet har flere hekkekolonier for sjøfugl, som lunde, polarlomvi, teist og krykkje, og er blant de viktigste fugleområdene i Europa.Direktoratet for naturforvaltnings side om Nordre isfjorden nasjonalpark  Den kanskje viktigste bestanden her er av måkearten havhest, som det er meget store mengder av her og litt lengre vest på Daudmannsøyra langs Forlandssundet.Verneområdene på Svalbard, brosjyre fra Direktoratet for naturforvaltning, side 24. ISBN 978-82-7072-779-7

Under Alkhornet ligger rester etter den norske overvintringsfangsten først på 1900-tallet, med blant annet hytta som ble satt opp av Karl Eliassen fra Tromsø under første verdenskrig og videresolgt til Hilmar Nøis i 1920. I dag er hytta forfalt og nær ved å falle sammen. 

Ute på pynten av Alkhornet ligger en utkikkspost fra andre verdenskrig, hvor det er god utsikt over innløpet til Isfjorden. 

 Referanser 

Kategori:Fjell på Spitsbergen
Kategori:Fjell under 1000 meter